Nafarroako Parlamentuko Mahaiak, 2018ko urriaren 1ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mónica Doménech Linde andreak aurkeztutako galdera, 2017aren amaiera aldean Ilundain Fundazioarekin sinatutako adingabeentzako laguntza-kontratuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko urriaren 1ean

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Mónica Doménech Linde andreak, Legebiltzarreko Erregelamenduan ezarritakoaren babesean, honako galdera hauek aurkezten ditu, idatziz erantzun dakizkion:

– 2017aren amaiera aldean Ilundain Fundazioarekin sinatutako adingabeentzako laguntza-kontratua.

– Kontratu berrian zenbat igo da baliabide bakoitzerako lekuaren prezioa aurreko kontratuarekin alderatuta?

– Kontratu berri horretan kontuan hartzen al da urteko KPIaren araberako prezio-igoerarik?

– Ala azkeneko prezio bat da, kontratuan itxia, kontratuaren eperako ezarritako iraunaldian aldatzen ez dena?

Iruñean, 2018ko irailaren 27an

Foru parlamentaria: Mónica Doménech Linde